Vetle Sjåstad Christiansen

Vetlė Šastadas Kristiansenas (, g. 1992 m. gegužės 12 d. Ringerikėje, Norvegijoje) – norvegų biatlonininkas, olimpinis čempionas estafetėje, triskart pasaulio čempionas.

Karjera 
Biatlonu užsiima nuo 2001 m. Norvegijos rinktinėje nuo 2009 m. Nuo 2009 iki 2012 m. dalyvavo jaunių ir jaunimo čempionatuose, IBU taurėje. 2012 m. Estešunde debiutavo pasaulio taurės varžybose, tais pačiais metais Hochfilcene estafetėje iškovojo aukso medalį. Kitus du sezonus dalyvavo pasaulio taurės varžybose, 2015–2016 m., 2016–2017 m. ir 2017–2018 m. sezonuose – pasaulio taurės ir IBU taurės, nuo 2018–2019 m. sezono – pasaulio taurės varžybose. 2018–2019 m. sezone Hochfilcene persekiojimo varžybose iškovojo pirmąjį medalį asmeninėse rungtyse – trečią vietą, Solt Leik Sityje sprinte – pirmą pergalę asmeninėse rungtyse. Bendroje įskaitoje Kristiansenas užėmė 13 vietą ir buvo trečias geriausias Norvegijos vyrų rinktinėje. 2019 m. debiutavo pasaulio čempionate Estešunde, iškovojo čempionų titulus vyrų ir mišrioje estafetėse. 2022 m. debiutavo Pekino olimpinėse žaidynėse, tapo čempionu estafetėje. 2022–2023 m. sezone pasiekė karjeros rekordą, bendroje taurės įskaitoje užėmęs 3 vietą.

Asmeninis gyvenimas 
Kristianseno vyresnysis brolis Eirikas Robertas – buvęs biatlonininkas, jaunesnė sesuo Tiril – akrobatinio slidinėjimo sportininkė, žiemos X žaidynių čempionė. Nevedęs, gyvena Osle.

Pasiekimai 
Lentelės sudarytos pagal Tarptautinės biatlono sąjungos statistinius duomenis.

Olimpinės žaidynės

Pasaulio čempionatai 

*Žiemos olimpinių žaidynių metais pasaulio čempionatai nerengiami.

Pasaulio taurė 

*nuo 2022–2023 sezono pasikeitė taškų skaičiavimo sistema

Asmeninės prizinės vietos 

*Pasaulio taurės, Pasaulio čempionatų ir Olimpinių žaidynių rezultatai.
**Lentelių duomenys atnaujinti 2023-03-19.

Šaltiniai 

Norvegijos biatlonininkai
Norvegijos olimpiečiai